**projektas**

**reg. Nr. T-1**

**2.8. darbotvarkės klausimas**

**Pasvalio rajono savivaldybės taryba**

**Sprendimas**

**Dėl SUTIKIMO PERIMTI VALSTYBĖS TURTĄ PASVALIO RAJONO SAVIVALDYBĖS NUOSAVYBĖN IR JO PERDAVIMO PASVALIO KULTŪROS CENTRUI**

2020 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 13 punktu, 16 straipsnio 2 dalies 26 punktu, 48 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 8 straipsnio 1 dalimi bei atsižvelgdama į Lietuvos nacionalinio kultūros centro 2019 m. gruodžio 17 d. raštą Nr. R1-390 „Dėl valstybės turto perdavimo“, Pasvalio rajono savivaldybės taryba nusprendžia:

1. Sutikti perimti Pasvalio rajono savivaldybės nuosavybėn savarankiškosioms savivaldybių funkcijoms vykdyti (gyventojų bendrajai kultūrai ugdyti ir etnokultūrai puoselėti) valstybei nuosavybės teise priklausantį, šiuo metu Lietuvos nacionalinio kultūros centro patikėjimo teise valdomą ilgalaikį materialųjį turtą, kurio bendra įsigijimo vertė – 2 700,00 Eur, likutinė vertė 2019 m. spalio 31 d. – 1 914,17 Eur, ir trumpalaikį materialųjį turtą, kurio bendra įsigijimo vertė – 2 600,00 Eur (priedas).

2. Perėmus Pasvalio rajono savivaldybės nuosavybėn šio sprendimo 1 punkte nurodytą turtą, jį perduoti Pasvalio kultūros centrui valdyti, naudoti ir disponuoti juo patikėjimo teise.

3. Įgalioti Pasvalio rajono savivaldybės administracijos direktorių pasirašyti šio sprendimo 1 ir 2 punktuose nurodyto turto perdavimo ir priėmimo aktus.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė

Virginija Antanavičienė

2020-01-08 tel. 54 114

Suderinta DVS Nr. RTS-1

Pasvalio rajono savivaldybės tarybos

2020 m. vasario d. sprendimo Nr. T1-

priedas

**VALSTYBĖS TURTO, PERIMAMO PASVALIO RAJONO SAVIVALDYBĖS NUOSAVYBĖN IR PERDUODAMO PASVALIO KULTŪROS CENTRUI, SĄRAŠAS**

**Ilgalaikis materialusis turtas:**

|  |  |  |  |
| --- | --- | --- | --- |
| Eil.  Nr. | Turto pavadinimas | Įsigijimo vertė, Eur | Likutinė vertė 2019-10-31, Eur |
|  | Althornas Eb mod. 135MTP instruments | 1 200,00 | 842,81 |
|  | Armonika | 1 500,00 | 1 071,36 |
|  | **Iš viso:** | **2 700,00** | **1 914,17** |

**Trumpalaikis materialusis turtas:**

|  |  |  |  |  |  |
| --- | --- | --- | --- | --- | --- |
| Eil.  Nr. | Pavadinimas | Kiekis, vnt. | Vieneto įsigijimo vertė, Eur | Bendra įsigijimo vertė, Eur | |
|  | Vyriški batai (poros) | 2 | 80,00 | 160,00 | |
|  | Moteriški batai (poros) | 7 | 80,00 | 560,00 | |
|  | Liemenės | 2 | 70,00 | 140,00 | |
|  | Vyriškos skrybėlės | 2 | 70,00 | 140,00 | |
|  | Vyriški marškiniai | 4 | 32,50 | 130,00 | |
|  | Moteriški marškiniai | 10 | 47,00 | 470,00 | |
|  | Vyriškos liemenės | 4 | 75,00 | 300,00 | |
|  | Moteriški marškiniai | 8 | 87,50 | 700,00 | |
|  | **Iš viso:** | | | | **2600,00** | |

\_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**Dėl SUTIKIMO PERIMTI VALSTYBĖS TURTĄ PASVALIO RAJONO SAVIVALDYBĖS NUOSAVYBĖN IR JO PERDAVIMO PASVALIO KULTŪROS CENTRUI**

2020-01-08

Pasvalys

**1. Problemos esmė.**

Lietuvos Respublikos kultūros ministerija rengia Lietuvos Respublikos Vyriausybės nutarimo projektą, kuriuo bus perduodami savivaldybių meno kolektyvams iš valstybės biudžeto lėšų įsigytas materialusis turtas – tautiniai bei baltų genčių kostiumai ir jų detalės bei muzikos instrumentai. Vyriausybės nutarimui priimti būtinas Pasvalio rajono savivaldybės tarybos sutikimas perimti valstybės turtą.

Tuo pačiu sprendimu perimtas Savivaldybės nuosavybėn turtas perduodamas Pasvalio kultūros centrui valdyti, naudoti ir disponuoti juo patikėjimo teise.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė